কানাডাত 'ভাৰত বিৰোধী' বিদ্বেষ বৃদ্ধি পাইছে। 'ভাৰত বিৰোধী' কাৰ্যকলাপো সংঘটিত হোৱা দেখা হৈছে। এনে পৰিস্থিতিত ভাৰতৰ বৈদেশিক পৰিক্ৰমা মন্ত্ৰালয়ে কানাডাত বাস কৰা দেশৰ শিক্ষাৰ্থীসকললৈ এক সতৰ্কবাণী জাৰি কৰিছে।
শুকুৰবাৰে বৈদেশিক পৰিক্ৰমা মন্ত্ৰালয়ে এই সন্দৰ্ভত এক নিৰ্দেশনা জাৰি কৰে। বৈদেশিক পৰিক্ৰমা মন্ত্ৰালয়ে কয় যে নতুন দিল্লীয়ে শেহতীয়া সাম্প্ৰদায়িক হিংসা, ঘৃণামূলক অপৰাধ আৰু ভাৰত বিৰোধী কাৰ্যকলাপৰ বিষয়ে ইতিমধ্যে কানাডা চৰকাৰৰ সৈতে কথা পাতিছে। ভাৰত চৰকাৰেও এই ঘটনাবোৰৰ তদন্ত আৰু ইয়াৰ ওপৰত ভিত্তি কৰি কঠোৰ ব্যৱস্থা গ্ৰহণৰ দাবী জনাইছে।
উল্লেখ্য যে যোৱা এপ্ৰিলত টৰণ্টোৰ পাতাল ৰে'লষ্টেচনৰ প্ৰৱেশদ্বাৰৰ সন্মুখত এজন ভাৰতীয় ছাত্ৰক গুলীয়াই হত্যা কৰা হৈছিল। বৈদেশিক পৰিক্ৰমা মন্ত্ৰী এছ জয়শংকৰে ঘটনাটোত শোক প্ৰকাশ কৰিছিল।
শেহতীয়াকৈ টৰণ্টোৰ স্বামীনাৰায়ণ মন্দিৰৰ সন্মুখত ভাৰত বিৰোধী শ্ল'গানক লৈ এক ব্যাপক প্ৰতিক্ৰিয়াৰ সৃষ্টি হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
